**ГОДИШЕН ДОКЛАД**

**ЗА ДЕЙНОСТТА ПО ПОДОБРЯВАНЕ НА БЕЗОПАСНОСТТА НА ДВИЖЕНИЕТО ПО ПЪТИЩАТА**

**В ОБЛАСТ ХАСКОВО ЗА 2018 ГОД.**

**ВЪВЕДЕНИЕ**

Областната комисия за безопасност на движение по пътищата на Област Хасково е създадена и реализира своята дейност в изпълнение на разпоредбите на §1а, ал. 2 от Допълнителните разпоредби на Закона за движението по пътищата и в изпълнение на чл. 6 от Правилника за организацията и дейността й. На основание Заповед № РД-13-58/11.06.2018 год. на Областния управител на област Хасково е сформирана Областна комисия по безопасност на движение по пътищата.

Докладът се основава на заключенията от проведеното заседание на Областната комисия за безопасност на движение по пътищата на Област Хасково през 2018 год., както и кореспонденция между институции, касаеща проблемите на пътната безопасност.

Безопасността на движението е неизменен, жизненоважен, динамичен и характерен фактор за ежедневието на гражданите, не само в урбанизираните райони с висока концентрация на населението, но и за жителите на извънградските населени места. Областните власти като непосредствен проводник и реализатор на държавната политика осъществяват в качеството си на администрация пряк контакт с гражданите по населените места. Именно местните власти познават характера и особеностите на движението по пътищата в своя регион, град или село, от където безспорно се обосновава потребността от активна и отговорна позиция и ангажираност по проблемите на безопасността на движението. За целта е нужна по-ефективна, бърза и целенасочена координация с местните власти в насока подобряване обстановката по пътищата, както и съвместното участие във взаимни проекти, осигуряване на държавна финансова подкрепа и методическа помощ, приобщаването на местни неправителствени организации към проблема и най-вече ясно и конкретно определяне на постоянните функции в регионален фокус за намаляването на пътния травматизъм.

**РАЗДЕЛ 1**

**ИНСТИТУЦИОНАЛНА РАМКА**

**Националната стратегия за подобряване безопасността на движението по пътищата на република България за периода 2011 - 2020 г. е с** **цел и визия, както следва:**

1. Национална визия за безопасност на движението на Р. България за 2011 - 2020 г.

„БЕЗОПАСНОСТТА НА ДВИЖЕНИЕТО Е ПРАВО И ОТГОВОРНОСТ НА ВСИЧКИ."

Визията е послание, в което намират израз социалните, икономически, демографски, психологически и културни особености на обществото. Тя е философията, чрез следването на която ще се търси постигането на поставените цели.

Държавата носи отговорността нейните граждани да се чувстват в безопасност на обществени места и да осигури безопасното им придвижване като участници в движението по пътищата.

Всеки гражданин притежава фундаменталното право и същевременно е отговорен пред другите за осигуряване на безопасността на движението по пътищата, които гарантират неговите живот и здраве.

2. Цел на стратегията **-** намаляване на жертвите на пътнотранспортните произшествия спрямо средните показатели за периода 2000 - 2009 г.

2.1. Намаляване броя на убитите от ПТП с 40%;

2.2. Намаляване броя на тежко ранените от ПТП с 20%;

2.3. Намаляване броя на децата - жертви на ПТП с 60%.

**Областната стратегия за подобряване безопасността на движението по пътищата в областта 2012-2020 г. е с цел и визия, както следва***:*

Резултатите от научните изследвания и положителните практики в страните с най-добри показатели на пътна безопасност показват, че еднакво внимание се отделя за усъвършенстване на всички показатели, влияещи върху пътната безопасност поотделно, като се поставят определени цели и конкретни програми за постигането им.

Изведени са основните фактори, определящи безопасността на движението, които си взаимодействат помежду си:

* поведение на участниците в движението, безопасност на пътната инфраструктура и безопасност на автомобилния парк;
* своевременната долекарска и специализирана медицинска помощ;
* усъвършенстване на системата за оповестяване за настъпилото ПТП, оптимизиране времето за оказване на специализирана медицинска помощ;
* изграждане на Травма - център на територията на област Хасково;
* участие в кампании за повишаване знанията и отговорността на участниците в движението.

Цел на стратегията - намаляване на жертвите на пътнотранспортните произшествия.

През 2018 год., съгласно актуалните акценти на държавната политика за подобряване на безопасността на движение по пътищата, бяха изпълнени предписанията на Агенция „Пътна инфраструктура“ във връзка с разпореждане на Главния прокурор на Република България за извършване на проверка на пешеходните пътеки в урбанизираните и извън урбанизираните пешеходни пътеки, съответно и привеждането им в състояние, съответстващо с националното законодателство /писмо с наш изх. № РД-21-4-(14) 19.03.2018 год. до АПИ.

Областна дирекция на МВР – Хасково, освен задълженията, произтичащи от закона, полагат своевременни усилия за анализиране на причините, водещи до ПТП, с цел подобряване на обстановката по пътната безопасност. Всички институции – РУО, ООАА, ОПУ, ЦСМП, БЧК, СБА и др., дават принос, спрямо компетенциите и правомощията си да бъдат намалени пътните произшествия, загиналите и ранените.

Във връзка със задачата на отговорните институции за осигуряване на безопасно движение, членовете на Областната комисия за безопасност на движение по пътищата на област Хасково през 2018 г. дадоха своите предложения по Проектът на Мерки за подобряване на безопасността на движението до 2020 год. с писмо, изх. № РД-21-685-/12/ 21.11.2018 год. до Министъра на вътрешните работи.

**РАЗДЕЛ 2**

**ПЪЛНА КАРТИНА НА СЪСТОЯНИЕТО НА ПЪТНАТА БЕЗОПАСНОСТ ЗА ГОДИНАТА НА ДОКЛАДА**

**І. Кратко резюме на изходната ситуация към началото на докладваната година.**

Пътнотранспортните произшествия водят до огромни социални и икономически загуби за обществото. Всяко тежко пътнотранспортно произшествие се проявява в загуба на живот, влошаване на здраве, унищожаване на имущество, социално-икономически загуби за държавата и трайни психологически травми за хората. Голяма част от тях са предотвратими и са отражение на съществуващото поведение на участниците в движението, нивото на конфликтност на пътната инфраструктура и нейната активна и пасивна безопасност, техническата изправност на автомобилния парк и неговата активна и пасивна безопасност.

През територията на Област Хасково се пресичат международни и вътрешни транспортни връзки, включващи и трасета на транспортните еврокоридори № 5, 8 и АМ „Марица” Това обуславя и създава предпоставка за интензивен целогодишен трафик на преминаващи МПС. През 2017г. в региона са регистрирани 1010 пътнотранспортни произшествия, при които са загинали 7 и ранени 323 човека.

През 2018г. по пътищата в региона са регистрирани 966 пътнотранспортни произшествия с 22 загинали и 329 ранени граждани, като основна причина за настъпването им е недостатъчната дисциплинираност и зачитане на правилата за движение от водачите – 955 ПТП, пътни условия – 4 ПТП; техническа неизправност на превозните средства – 3; нарушения на пешеходците – 4.

Превишената и несъобразена скорост е основната, най-често срещана причина за загуба на управление на МПС, при която са настъпили 466 пътнотранспортни произшествия, при които 12 гражданина са загубили живота си, а 136 са получили специализирана медицинска помощ след наранявания. Според статистиката, ПТП настъпили вследствие на неправилно движение на превозните средства по пътното платно са 82, от които не са регистрирани загинали участници и 18 ранени, при отнемане на предимство – 103 ПТП с 2 загинали и 37 ранени. Алкохолът и другите упойващи вещества, като фактори с тежки последствия са причини за 14 ПТП с 9 ранени граждани.

**ІІ. Пълна фактологическа обстановка за докладваната година – описание на общинската и републиканска пътна мрежа на територията на областта; статистически данни и техните източници, снимков материал, като се разглеждат четирите елемента от системата на пътното движение: Човек, Превозно средство, Път, Среда; брой и видове ПТП; причини за възникването им; наложени санкции; състояние (техническо, проектно или др. приложимо); приложима нормативна уредба и др.**

През 2018 г. по пътищата на областта вследствие на ПТП са загинали 22 граждани и са били наранени 329 души:

1. Жертви на ПТП по възраст.

1.1 Деца до 17 годишна възраст - загинали – не са регистрирани, ранени - 13, от тях:

* + - до 6 г. – загинали не са регистрирани, ранени не са регистрирани,
    - от 6 до 9 г. – загинали не са регистрирани, ранени - 3 ,
    - от 10 до 14 г. – загинали не са регистрирани, - 5 ранени,
    - от 15 до 17 г. – загинали не са регистрирани, - 5 ранени.

1.2 Младежи и девойки от 18- до 24-годишна възраст, загинали - 9, ранени - 78.

1.3 Участници в движението от 25 до 64-годишна възраст, загинали - 11, ранени – 183.

1.4 Участници над 65 години, загинали - 2, ранени – 42.

1.5 Жертви по пол:

* + - мъже: загинали - 19, ранени – 266;
    - жени: загинали - 3, ранени – 63.

2. Пострадали по вид на участие в движението:

2.1 Водачи - загинали - 18, ранени – 238;

2.2 Пътници- загинали - 0, ранени – 24;

2.3. Пешеходци-загинали - 4, ранени – 67.

3. Основни видове ПТП:

3.1. ПТП по вид с пострадали

|  |  |  |  |  |  |  |
| --- | --- | --- | --- | --- | --- | --- |
| ПО ВИД | ПТП | | Убити | | Ранени | |
| бр. | % | бр. | % | бр. | % |
| Блъскане на пешеходец | 55 | 20,2 | 3 | 13,6 | 54 | 16,4 |
| Блъскане на велосипедист | 11 | 40,4 | 0 | 0 | 11 | 3,3 |
| Блъскане на каруца | 2 | 0,7 | 0 | 0 | 4 | 1,2 |
| Преобръщане на МПС на пътното платно | 5 | 1,8 | 3 | 13,6 | 4 | 1,2 |
| Преобръщане на МПС извън пътното платно | 25 | 9,2 | 1 | 4,5 | 30 | 9,1 |
| Блъскане в крайпътно съоръжение | 12 | 4,4 | 2 | 9,1 | 13 | 3,9 |
| Блъскане в дърво | 12 | 4,4 | 2 | 9,1 | 17 | 5,2 |
| Блъскане в стълб | 3 | 1,1 | 4 | 18,2 | 3 | 0,9 |
| Блъскане в предпазна ограда | 12 | 4,4 | 0 | 0 | 15 | 4,6 |
| Блъскане в препятствие на пътя | 3 | 1,1 | 0 | 0 | 3 | 0.9 |
| Блъскане в скат | 9 | 3,3 | 4 | 18,2 | 8 | 2,4 |
| Блъскане на паркирано ППС | 4 | 1,5 | 0 | 0 | 5 | 1,5 |
| Блъскане на спряно ППС | 2 | 0,7 | 1 | 4,5 | 2 | 0,6 |
| Сблъскване между МПС косо | 20 | 7,4 | 0 | 0 | 23 | 7 |
| Блъскане между ППС и влак | 1 | 0,4 | 0 | 0 | 5 | 1,5 |
| Сблъскване между МПС отзад | 17 | 6,2 | 0 | 0 | 22 | 6,7 |
| Падане на пътник | 2 | 0,7 | 0 | 0 | 2 | 0,6 |
| Друг вид ПТП | 18 | 6,6 | 2 | 9,1 | 17 | 5,2 |
| Общо : | 272 | 100 | 22 | 100 | 329 | 100 |

4. В графичен ПТП по вид с пострадали:

При ПТП с материални щети основен дял заемат ПТП по причина:”Сблъскване между МПС странично”, Блъскане на паркирано ППС и Сблъскване между МПС отзад, а при ПТП с пострадали основен дял заемат “Блъскане на пешеходец", “Сблъскване между МПС косо” и „Преобръщане на МПС извън пътното платно”.

С най-голяма тежест обаче са произшествията от вида „Блъскане в стълб”, с по 4 убити на всяко 5-то ПТП, „Блъскане в скат” с 4 убити и следвано от “Преобръщане на МПС на пътното платно” с 3 убити и „Блъскане на пешеходец” с 3 убити.

5. Тежки ПТП с участието на деца.

|  |  |  |  |
| --- | --- | --- | --- |
|  | ПТП | Убити | Ранени |
| 2016 г. | 41 | 2 | 48 |
| 2017 г. | 21 | 0 | 32 |
| 2018 г. | 14 | 0 | 14 |

Видно от данните, произшествията с деца продължават да растат, поради което е необходимо усилията да се насочат в извършване на превенция сред родители и подрастващи.

6. По място на настъпване :

6.1.По отношение административно разделение на териториите

* В населени места

|  |  |  |  |  |  |  |
| --- | --- | --- | --- | --- | --- | --- |
|  | ПТП с мат.щети | % отношение спрямо  общия брой | Тежки ПТП | % отношение спрямо  общия брой | Убити | Ранени |
| 2017г. | 517 | 68,2 | 184 | 73 | 5 | 211 |
|
| 2018г. | 410 | 59 | 158 | 58,1 | 8 | 181 |
|
| Разлика /+,-/ | -107 | 100 | -26 | 100 | +3 | -30 |

* Извън населени места

|  |  |  |  |  |  |  |
| --- | --- | --- | --- | --- | --- | --- |
|  | ПТП с мат .щети | % отношение спрямо  общия брой | Тежки ПТП | % отношение спрямо  общия брой | Убити | Ранени |
| 2017г. | 241 | 31,8 | 68 | 27 | 2 | 112 |
|
| 2018г. | 284 | 41 | 114 | 41,9 | 14 | 148 |
|
| Разлика /+,-/ | +43 | 100 | +46 | 100 | +12 | +36 |

Съотношението показва, че ПТП с материални щети преобладават в населените места, за сметка на тези в извън населените места. При тежките ПТП се наблюдава същото съотношение. В тази връзка, с цел намаляване на ПТП, следва пътният контрол да се засили в населените места.

7. По отношение елементите на пътната инфраструктура

|  |  |  |  |  |  |  |
| --- | --- | --- | --- | --- | --- | --- |
| По отношение елементите на пътя | ПТП с  мат. щети | Дял от общ бр.  ПТП с мат.щети в % | ПТП с  пострадали | Дял от общ бр.  ПТП с пострадали в % | Убити | Ранени |
| На пътна отсечка | 426 | 61,4 | 166 | 61 | 18 | 206 |
| На кръстовище | 268 | 38,6 | 106 | 39 | 4 | 123 |
| Общо | 694 | 100 | 272 | 100 | 22 | 329 |

Анализът на данните показва, че на пътна отсечка, където движението се извършва със сравнително по-висока скорост /водеща причина скорост/, възникват основния дял от тежките ПТП и ПТП с материални щети. Същата зависимост има и между причината отнемане на предимство и кръстовището, като елемент от пътя, където най-често тя се проявява. Следователно следва да се засили контрола на скоростта в пътните скоростни отсечки и да се увеличи полицейското присъствие на кръстовища и пешеходни пътеки.

8. По време:

* По дни от седмицата:

|  |  |  |  |  |
| --- | --- | --- | --- | --- |
| Ден от седмицата | П Т П с | | Убити | Ранени |
| м.щети | пострадали |
| Понеделник | 126 | 47 | 3 | 59 |
| Вторник | 86 | 35 | 2 | 40 |
| Сряда | 104 | 45 | 5 | 52 |
| Четвъртък | 94 | 41 | 2 | 53 |
| Петък | 99 | 39 | 3 | 47 |
| Събота | 104 | 35 | 2 | 45 |
| Неделя | 81 | 35 | 5 | 33 |
| **Всичко:** | 694 | 272 | 22 | 329 |

От таблицата е видно, че в понеделник, сряда и събота са станали най-много ПТП с материални щети, както и в дните понеделник, сряда и петък и неделя са станали най много тежки ПТП.

9. По часове от денонощието:

|  |  |  |  |  |  |
| --- | --- | --- | --- | --- | --- |
| Час от  Денонощието | ПТП с материални  щети и пострадали | | Убити | Леко  ранени | Тежко  ранени |
| Щети | пострадали | Л | Т |
| 1 ч. | 22 | 3 | 0 | 4 | 1 |
| 2 ч. | 19 | 2 | 0 | 2 | 1 |
| 3 ч. | 10 | 4 | 0 | 4 | 2 |
| 4 ч. | 8 | 4 | 1 | 5 | 2 |
| 5 ч. | 6 | 3 | 0 | 4 | 2 |
| 6 ч. | 10 | 3 | 0 | 3 | 2 |
| 7 ч. | 18 | 7 | 1 | 9 | 2 |
| 8 ч. | 22 | 13 | 2 | 14 | 2 |
| 9 ч. | 24 | 10 | 1 | 10 | 2 |
| 10 ч. | 39 | 12 | 0 | 17 | 2 |
| 11 ч. | 36 | 16 | 1 | 15 | 2 |
| 12 ч. | 49 | 28 | 2 | 29 | 6 |
| 13 ч. | 51 | 8 | 1 | 8 | 2 |
| 14 ч. | 44 | 17 | 1 | 16 | 3 |
| 15 ч. | 55 | 15 | 0 | 14 | 3 |
| 16 ч. | 52 | 11 | 0 | 11 | 2 |
| 17 ч. | 38 | 23 | 3 | 20 | 5 |
| 18 ч. | 41 | 24 | 0 | 28 | 4 |
| 19 ч. | 30 | 23 | 0 | 21 | 3 |
| 20 ч. | 26 | 20 | 2 | 19 | 5 |
| 21 ч. | 24 | 9 | 2 | 5 | 4 |
| 22 ч. | 16 | 7 | 2 | 5 | 3 |
| 23 ч. | 15 | 5 | 2 | 5 | 3 |
| 24 ч. | 8 | 6 | 1 | 4 | 4 |
| ОБЩО: | 694 | 272 | 22 | 262 | 67 |

От приложената таблица е видно, че най-голям брой **ПТП с материални щети** се наблюдават в интервала от 07,00 ч.-21:00 ч., а от **тежките ПТП** най-голям брой - са възникнали в интервала от 07,00 ч. до 24.00ч.

10. Състояние и динамика на обстановката по безопасността на движението на територията на областта за периода от м. януари - м. декември 2018 г., сравнена по месеци в графичен вид.

3. Състояние и динамика на обстановката по безопасността на движението на отделните РУ на територията на областта от 01.01.2018 г. до 31.12.2018 г., по показатели тежки ПТП, убити и ранени, сравнена със същия период на 2017 г.

|  |  |  |  |  |  |
| --- | --- | --- | --- | --- | --- |
| ПОДЕЛЕНИЕ | ГОДИНА | ПТП с  мат. щети | ПТП с  пострадали | Убити | Ранени |
| ГРУПА“ОДПКПД” СПП  ОДМВР ХАСКОВО | 2018 г. | 253 | 135 | 11 | 169 |
| 2017 г. | 330 | 133 | 3 | 175 |
| Разлика /+,-/ | -77 | +2 | +8 | -6 |
| РУ ДИМИТРОВГРАД | 2018 г. | 96 | 34 | 4 | 34 |
| 2017 г. | 143 | 33 | 1 | 41 |
| Разлика /+,-/ | -47 | +1 | +3 | -7 |
| РУ ХАРМАНЛИ | 2017 г. | 128 | 48 | 2 | 65 |
| 2017 г. | 104 | 30 | 3 | 32 |
| Разлика /+,-/ | +24 | +18 | -1 | +33 |
| РУ СВИЛЕНГРАД | 2018 г. | 88 | 28 | 3 | 29 |
| 2017 г. | 81 | 28 | 0 | 39 |
| Разлика /+,-/ | +7 | 0 | +3 | -10 |
| РУ ТОПОЛОВГРАД | 2018 г. | 37 | 15 | 1 | 17 |
| 2017 г. | 29 | 11 | 0 | 13 |
| Разлика /+,-/ | +8 | +4 | +1 | +4 |
| РУ ИВАЙЛОВГРАД | 2018 г. | 16 | 1 | 0 | 1 |
| 2017 г. | 14 | 4 | 0 | 4 |
| Разлика /+,-/ | +2 | -3 | 0 | -3 |
| ГРУПА “КПДГПАМ”  ОДМВР ХАСКОВО | 2018 г. | 76 | 11 | 1 | 14 |
| 2017 г. | 57 | 13 | 0 | 19 |
| Разлика /+,-/ | +19 | -2 | +1 | -5 |
| ВСИЧКО: | 2018 г. | 694 | 272 | 22 | 329 |
| 2017 г. | 758 | 252 | 7 | 323 |
| Разлика /+,-/ | -64 | +20 | +15 | +6 |

Статистиката показва, че на територията, обслужвана от ОДМВР Хасково в сравнение със същия период на 2017 г., имаме увеличение на броя на тежките ПТП с 20, при броя на убитите също се наблюдава увеличение с 15 бр., и при ранените се наблюдава увеличение с 6 бр.

**ІІІ. Прегледът на статистическите данни за пътнотранспортните произшествия и жертвите при тях дават възможност да се направят някои оценки:**

1. Най-голям е броят на пътнотранспортните произшествия и жертвите при тях поради превишена и несъобразена скорост - 12 загинали и 137 ранени.

2. Неправилното изпреварване и навлизане в лентата за насрещно движение ежедневно дава жертви - 3 загинали и 17 ранени.

3. Отнемането на предимство води до тежки последици - 2 загинали и 54 ранени.

4. Висока е смъртността при хората от 25- до 64-годишна възраст - 11 са загиналите и 183 са с наранявания.

5. Поради загуба на управление и самостоятелни ПТП са загинали 4 души и са били ранени 26.

6. С най-тежки последствия са ударите (челен и страничен) между МПС - 6 загинали и 49 ранени.

7. Запазва се високият дял на пешеходната аварийност - 3 загинали пешеходци и 54 ранени.

8. При различни видове ПТП са загинали 2 пътници и са били ранени 17.

9. Използването на обезопасителните колани от пътуващите в моторните превозни средства и попаднали в пътнотранспортно произшествия е сравнително ниско. Общо от загиналите водачи и пътници при ПТП 36,4% са били необезопасени, а при ранените – 22,5%. Общо 8 загинали и 74 ранени пътници и водачи са били необезопасени.

10. Запазва се високата аварийност по първокласната пътна мрежа. По пътищата първи клас, които са и част от трансевропейската пътна мрежа, са загинали 6 души и са били ранени 46, или всеки 4-ти загинал при ПТП е намерил смъртта си по първокласната пътна мрежа.

11. В резултат на ПТП в тъмната част от денонощието, по здрач и на изкуствено осветление са загинали 11 души и са ранени 96.

12. По време на мъгла, снеговалеж и дъжд при тежки ПТП са загинали 5 и са били ранени 43 граждани.

13. В населените места са регистрирани 158 (58%) ПТП, при които са загинали 8 (36,4%) и били наранени 181 души (55%). В градовете са загинали 14 и са били ранени 115 души. В селата са били ранени 33 лица.

Голяма част от усилията за подобряване на пътната безопасност в предходния период бяха съсредоточени върху борбата с нарушителите на правилата за движение. Анализът на данните сочи, че голяма част от произшествията са в резултат на грешки на шофьорите или другите участници в пътното движение, от пропуските в безопасността на пътната инфраструктура, нивото на безопасност на автомобилния парк, полаганите грижи за спасяване и оказване на помощ на пострадалите от пътнотранспортните произшествия.

**IV. Контролна дейност:**

|  |  |  |  |  |  |  |
| --- | --- | --- | --- | --- | --- | --- |
| **Дейност по контрол на движението по пътищата и административнонаказателна дейност** | | **ед. м.** | **Общо АУАН, фишове и електронни фишове** | **Съставени** | | |
| **АУАН** | **Фиш** | **Електронен фиш** |
| **3** | **Установени нарушения - общо (сборът от 3.1, 3.2 и 3.3)** | бр. | **45987** | **7718** | **14153** | **23374** |
| **3.1** | **Нарушения на водачите - общо (сборът от 3.1.1 до 3.1.17)** | бр. | **43562** | 7187 | **12259** | **23374** |
| 3.1.1 | - за скорост общо, от тях: | бр. | 23100 | 14 | 34 | 23052 |
| 3.1.1 а | - скорост от 31 - 40 км/ч | бр. | 3344 | 0 | 28 | 3316 |
| 3.1.1 б | - скорост от 41 - 50 км/ч | бр. | 1086 | 0 | 6 | 1080 |
| 3.1.1 в | - скорост над 50 км/ч | бр. | 415 | 14 | 0 | 401 |
| 3.1.1 г | - скорост до 30 км/ч | бр. | 18255 | 0 | 0 | 18255 |
| 3.1.2 | - неспазване на предимство, знаци и сигнали | бр. | 1157 | 207 | 762 | 188 |
| 3.1.3 | - отнемане предимство на пешеходец | бр. | 67 | 43 | 24 | 0 |
| 3.1.4 | - неправилни маневри | бр. | 614 | 462 | 152 | 0 |
| 3.1.5 | - неправилно спиране и паркиране | бр. | 1394 | 92 | 1302 | 0 |
| 3.1.6 | - неправилно движение по пътното платно | бр. | 335 | 151 | 184 | 0 |
| 3.1.7 | - концентрация на алкохол в кръвта - до 1,2 ‰ общо, от тях: | бр. | 513 | 513 | 0 | 0 |
| 3.1.7 а | - над 0,5 ‰ до 0,8 ‰ включително | бр. | 133 | 133 | 0 | 0 |
| 3.1.7 б | - над 0,8 ‰ до 1,2 ‰ включително | бр. | 101 | 101 | 0 | 0 |
| 3.1.7 в | - над 1,2 ‰ | бр. | 220 | 220 | 0 | 0 |
| 3.1.1 г | - водач, който отказва да бъде проверен с техническо средство | бр. | 59 | 59 | 0 | 0 |
| 3.1.8 | - управление на МПС след употреба на наркотични в-ва или техни аналози | бр. | 151 | 151 | 0 | 0 |
| 3.1.8 а | - водач, който отказва да бъде тестван за употреба на наркотични в-ва или техни аналози | бр. | 181 | 82 | 99 | 0 |
| 3.1.9 | - неизползване на обезопасителен колан или каска | бр. | 1816 | 828 | 988 | 0 |
| 3.1.10 | - ползване на мобилен телефон по време на управление на МПС | бр. | 219 | 76 | 143 | 0 |
| 3.1.11 | - неизпълнение на разпореждане на контролен орган | бр. | 179 | 78 | 101 | 0 |
| 3.1.12 | - управление на технически неизправно МПС | бр. | 2020 | 361 | 1659 | 0 |
| 3.1.13 | - нередовни пътни документи | бр. | 3024 | 1250 | 1774 | 0 |
| 3.1.14 | - неправоспособност | бр. | 865 | 649 | 216 | 0 |
| 3.1.15 | - без задължителна застраховка "Гражданска отговорност" на автомобилистите | бр. | 662 | 659 | 3 | 0 |
| 3.1.16 | - без винетен стикер | бр. | 563 | 254 | 309 | 0 |
| 3.1.17 | - други нарушения на водачите | бр. | 6702 | 2059 | 4509 | 134 |
| **3.2** | **Нарушения на пешеходците** | бр. | **1125** | 281 | 844 | 0 |
| **3.3** | **Други нарушения** | бр. | **1300** | 250 | 1050 | 0 |

**V. Информация, комуникация, прозрачност, диалогичност, кампании и образователни програми.**

Началниците на РУ – Хасково, Димитровград, Харманли, Свиленград, Тополовград, Ивайловград и сектор ПП организираха ОММ на 17.09.2018 г. във връзка с мероприятията по осигуряване сигурността на учениците и техните родители, както и за опазване на обществения ред в и около учебните заведения при откриването на учебната година, като се ангажираха всички служители по направление на дейност с ясни и конкретно разпоредени задачи за обезпечаване на обществения ред и сигурност около учебните заведения.

Проведе се в периода 01.09.18 год. до 31.10.2018 г. традиционната “АКЦИЯ НА ПОЛИЦИЯТА: “ДЕЦАТА ТРЪГВАТ НА УЧИЛИЩЕ! ДА ГИ ПАЗИМ НА ПЪТЯ!”.

На 27.09.2018 год. Началник сектор ПП съвместно със служител от „Пресцентър и връзки с обществеността" при ОДМВР – Хасково проведе брифинг с представители на средствата за масово осведомяване и се публикува информация на интернет страниците на ОДМВР.

На пресконференцията се популяризира седмицата за превенция на детската пътна безопасност и се представиха планираните мероприятия и дейности по безопасност на движението по пътищата на децата през седмицата за превенция на детската пътна безопасност, както и инициативите и дейностите за обезпечаване сигурността на децата преди, по време и след стартирането на новата 2018/2019 учебна година.

Представи се кратък анализ за пътнотранспортния травматизъм с деца (до 17-годишна възраст) през лятната ваканция и изминалата учебна година и изготвените от Главна дирекция „Национална полиция" „Практически препоръки по пътна безопасност през учебната 2018/2019 година за деца и юноши".

Анализите и препоръките се публикуваха и на страницата на ОДМВР-Хасково в интернет и се предоставиха на медиите в писмен и/или електронен вид.

Изготвените от ГДНП практически препоръки бяха предоставени и на РУО-Хасково с предложение да се използват от педагозите в учебния процес.

Началниците на РУ – Хасково, Димитровград, Харманли, Свиленград, Тополовград, Ивайловград и сектор ПП до 14.09.2018 год. организираха извършването на оглед на районите на всички детски и учебни заведения от служители на звената "Пътна полиция” съвместно с представители на общините и кметствата, по следните фактори влияещи на БД:

1. сигнализацията с пътни знаци и маркировка;
2. уличното осветление;
3. предпазните огради на детските градини и училищата и пешеходните заграждения (парапети) от висок или нисък тип, които канализират пешеходните потоци и не позволяват пресичане на уличните платна на нерегламентирани места;
4. обезопасеността на входовете на всички детски градини и училища без изключение;

При необходимост и възможност преди пешеходните пътеки в районите на детските и учебните заведения се дадоха предписания за изграждане на изкуствени неравности (и/или други средства) за ограничаване на скоростта на движение или да се изградят повдигнати пешеходни пътеки, като от двете страни в началото на новоизградени, освежени пешеходните пътеки да се положи надпис „Погледни“.

При констатиране на нередности за отстраняването им се изготвиха предписания до ръководителите на отговорните служби.

Утвърдени са графици за периода на учебната година за осигуряване на полицейско присъствие и осъществяване на контрол в районите на училищата по време на отиване и връщане на децата от учебни занятия с цел недопускане на пътни и инциденти. При необходимост движението се регулира ръчно и се осигурява безопасно пресичане от децата и придружаващите ги възрастни.

**VІ. Анализ на риска:**

* + 1. Разгледани по вид тежките ПТП са както следва:

|  |  |  |  |  |  |  |
| --- | --- | --- | --- | --- | --- | --- |
| ПО ВИД | ПТП | | Убити | | Ранени | |
| бр. | % | бр. | % | бр. | % |
| Блъскане на пешеходец | 55 | 20,2 | 3 | 13,6 | 54 | 16,4 |
| Блъскане на велосипедист | 11 | 40,4 | 0 | 0 | 11 | 3,3 |
| Блъскане на каруца | 2 | 0,7 | 0 | 0 | 4 | 1,2 |
| Преобръщане на МПС на пътното платно | 5 | 1,8 | 3 | 13,6 | 4 | 1,2 |
| Преобръщане на МПС извън пътното платно | 25 | 9,2 | 1 | 4,5 | 30 | 9,1 |
| Блъскане в крайпътно съоръжение | 12 | 4,4 | 2 | 9,1 | 13 | 3,9 |
| Блъскане в дърво | 12 | 4,4 | 2 | 9,1 | 17 | 5,2 |
| Блъскане в стълб | 3 | 1,1 | 4 | 18,2 | 3 | 0,9 |
| Блъскане в предпазна ограда | 12 | 4,4 | 0 | 0 | 15 | 4,6 |
| Блъскане в препятствие на пътя | 3 | 1,1 | 0 | 0 | 3 | 0.9 |
| Блъскане в скат | 9 | 3,3 | 4 | 18,2 | 8 | 2,4 |
| Блъскане на паркирано ППС | 4 | 1,5 | 0 | 0 | 5 | 1,5 |
| Блъскане на спряно ППС | 2 | 0,7 | 1 | 4,5 | 2 | 0,6 |
| Сблъскване между МПС косо | 20 | 7,4 | 0 | 0 | 23 | 7 |
| Блъскане между ППС и влак | 1 | 0,4 | 0 | 0 | 5 | 1,5 |
| Сблъскване между МПС отзад | 17 | 6,2 | 0 | 0 | 22 | 6,7 |
| Падане на пътник | 2 | 0,7 | 0 | 0 | 2 | 0,6 |
| Друг вид ПТП | 18 | 6,6 | 2 | 9,1 | 17 | 5,2 |
| Общо : | 272 | 100 | 22 | 100 | 329 | 100 |

* + 1. През 2018г. са възникнали 12 ПТП с участие на деца до 17 години с 0 убити и 13 ранени деца. За същия период на 2017г. са регистрирани 18 ПТП с 0 убити и 20 ранени деца.

Разпределението на деца до 17 г. като участници в ПТП е :

|  |  |  |  |  |  |  |
| --- | --- | --- | --- | --- | --- | --- |
| До 17 години | 2018г. | | | 2017г. | | |
| ПТП | Убити | Ранени | ПТП | Убити | Ранени |
| Водач | 3 | 0 | 3 | 3 | 0 | 3 |
| Пешеходец | 2 | 0 | 3 | 4 | 0 | 4 |
| Пътник | 7 | 0 | 7 | 11 | 0 | 13 |
| ОБЩО | 12 | 0 | 13 | 18 | 0 | 20 |

* + 1. По дни от седмицата най-сложна е била обстановката по безопасността на движението в понеделник – 47 ПТП с 3 убити и 59 ранени, във сряда – 45 ПТП с 5 убити и 52 ранени и в четвъртък – 41 ПТП с 2 убити и 53 ранени.
    2. През деня са станали 278 ПТП с 22 убити и 354 ранени, в сумрак – 12 ПТП с 16 ранени, а през тъмната част от денонощието има 69 ПТП с 14 убити и 86 ранени.
    3. На пешеходна пътека са станали 39 ПТП с 2 убити и 41 ранени, на спирка – 3 ПТП с 6 ранени, на участък от пътя в ремонт - 3 ПТП с 3 ранени, на лента за принудително спиране – 2 ПТП с 2 ранени, на стеснен участък от пътя – 4 ПТП с 5 ранени и пред училище (детско заведение) – 1 ПТП с 1 ранен.

**Информация за състоянието на пътни участъци на общинската пътна мрежа (общо км), които са в лошо/задоволително състояние. За част от тях са предвидени ремонтни работи до 2020 год.:**

Община Ивайловград – 84.500 км;

Община Димитровград - 74,100 км;

Община Минерални бани – 33,380 км.

Община Маджарово – 58,60 км;

Община Симеоновград – общинската пътна мрежа е ремонтирана, като през 2020 год. е планиран ремонт на участък с дължина 1,600 м – към момента е със задоволително състояние;

Община Свиленград – 35 км;

Община Стамболово - 32,100 км;

Община Тополовград – 32 км;

Община Харманли – 49,320 км;

Община Хасково – 79,640 км;

Община Любимец не е предоставила информация.

**Информация за състоянието на републиканската пътна мрежа**

На територията на Областно пътно управление Хасково са разположени републикански пътища с обща дължина 1123,666 км, от които:

 Автомагистрала – 91,520 км;

 Пътища I-ви клас – 154,720 км;

 Пътища II-ри клас – 150,708 км;

 Пътища III -ти клас – 694,848 км;

 Пътни връзки – 31,870 км.

Състоянието на републиканската пътна мрежа към 31.12.2018 год. е следното:

Автомагистрала:

 Добро – 67,520 км;

 Средно – 24,000 км.

Пътища I-ви клас:

 Добро – 61,380;

 Средно – 74,240 км;

 Лошо – 19,100 км.

Пътища II-ри клас:

 Добро – 57,945 км;

 Средно – 56,3103;

 Лошо – 36,450 км.

Пътища II-ри клас:

 Добро – 161,039 км;

 Средно – 192,384 км;

 Лошо – 341,425 км.

Пътни връзки:

 Добро – 30,180 км;

 Лошо – 1,870 км.

През 2017 год. са стартирани превантивни ремонтни, като част от тях са приключени през 2018 год., а други ще бъдат завършени през 2019 год., както следва:

I-5 „Димитровград – Хасково – Кърджали“ от км 278+711 до км 288+505;

I-5 „Димитровград – Хасково – Кърджали“ от км 288+505 до км 289+262;

I-5 „Димитровград – Хасково – Кърджали“ от км 289+262 до км 293+369;

I-5 „ОП Хасково – Кърджали“ от км 293+369 до км 298+480;

I-5 „Димитровград - ОП Хасково – Кърджали“ от км 300+034 до км 302+932;

I-8 „Пловдив – Хасково – Свиленград“ от км 298+300 до км 299+607;

III-806 „Хасково – Минерални бани“ от км 0+000 до км 0+877;

III-808 „Долни Главанак – Силен“ от км 33+871 до км 44+400.

През 2018 год. са извършени и следните видове дейности:

- Изкърпване на пътна настилка – 34133,95 м2

- Машинно полагане на асфалтова смес – 5449,72 м2;

- Новопоставени ограничителни системи /мантинели/ - 21250,80 м и ремонтирани – 1039,10 м;

- Почистени и оформени окопи – 6339,00 м;

- Попълнени и подравнени банкети – 29058,00 м;

- Нова хоризонтална пътна маркировка – 19936,27 м2;

- Ландшафтно оформление за осигуряване на необходимия светъл габарит на пътя: косене на тревни площи – 2741,21 дка., изсичане на храсти – 108747,20 м2.

**Дейностите по осигуряване на пътна безопасност от общините в Областта могат да се обобщят, както следва:**

 Обезопасяване на районите около училища и детски градини чрез светлинни предупредителни знаци А18 и поставяне на ограничителни пана, както и на други възлови места;

 Поставяне на изкуствени неравности за ограничаване на скоростта около училища и опасни участъци от пътната инфраструктура;

 Подмяна на пътни знаци, възстановяване на липсващи;

 Сезонно маркиране на пътната настилка;

 В гр. Хасково и гр. Димитровград са изградени околовръстни пътища на част от входовете на градовете и е забранено транзитното преминаване на тежкотоварни автомобили и автобуси с цел облекчаване на трафика; изградено кръгово кръстовище в гр. Свиленград;

 Поетапно поставяне на видео наблюдение;

 Съобразяване на пешеходните зони с нуждите на хора с увреждания и велосипедисти;

 Почистване на растителността, възпрепятстваща видимостта на водачите и пешеходците;

 Възстановяване на компрометирана пътна настилка;

 На заседанията на Общинските комисии по БДвП се вземат решения за прилагане на мерки по пътната безопасност по сигнали и предложения на граждани;

 В училищата и детските градини, както и чрез медиите се предоставя информация за безопасно поведение на всички участници в движението, както и за ПТП с деца водачи, настъпили поради слаб родителски контрол.

 Инспекторите от ОО „Автомобилна администрация“ Хасково ежедневно контролират спазването на правилата при извършване на обществен превоз и превоз за собствена сметка на пътници и товари на територията на Област Хасково, както и всички документи, свързани с извършването на превоза. За констатираните нарушения са съставени актове за установяване на административни нарушения. На територията на област Хасково има 48 (четиридесет и осем) броя предприятия, осъществяващи обществен превоз на пътници. До всички бе изпратено уведомително писмо с предписания, относно спазване нормативната уредба, регулираща дейността им, с цел опазване живота и здравето на пътниците, както и указания да обърнат особено внимание на техническото състояние на автобусите и провеждане на инструктаж на водачите във връзка със спазване времената за управление.

Във връзка със зачестилите произшествия с превозни средства, извършващи превоз на пътници, съвместно с органите на МВР са извършени и към момента продължават засилени съвместни проверки по спазването на изискванията за извършване на превоз на пътници, като се акцентира върху техническото състояние на автобусите, спазването на времето за управление, прекъсвания и почивки от водачите, поставяне на обезопасителните колани от пътниците и редовността на нормативно изискуемите документи за извършване на превоз на пътници. Редовно се контролира дейността на лицата, получили разрешение по реда на чл. 148 от Закон за движението по пътищата да извършват периодичен преглед за техническата изправност на пътните превозни средства. Въведе се единна система за всички пунктове на територията на цялата страна с цел да се повиши качеството на контрола и да няма фиктивни прегледи. Извършват се проверки, като за установените нарушения се съставят АУАН.

**РАЗДЕЛ 3**

**РОЛЯ НА ЗАИНТЕРЕСОВАНИТЕ СТРАНИ**

**І. Ангажимент на институциите за решаване проблемите на безопасността на движението.**

1. В интерес на ефективността и успешните резултати в намаляването броя на жертвите от пътнотранспортни произшествия е ангажираността на националните институции. Всеки социално - икономически ресор има отношение към безопасността на движението, поради което е необходимо всяко ведомство да начертае и следва обособена политика като принос към общите усилия за подобряване обстановката по пътищата. Приобщаването на институциите и конкретизиране на техните ангажименти по осигуряване на безопасността на движението ще даде като резултат по-добра ефективност на действията, политическа ангажираност и широк обществен отзвук по проблема.

В съответствие с действащата нормативна база, обхватът и ангажиментите по усъвършенстване на отделните фактори, определящи безопасността на движението са разпределени по ведомства както следва:

* ОДМВР – Хасково
* РУО – Хасково
* кметовете и общинските съвети в област Хасково
* училищата.

1. Осъществени дейности и взаимодействия:

* Началник сектор ПП организира провеждане на среща с представители на РУО - Хасково, като до 02. 11. 2018 г. се изготви график за изнасяне на беседи по пътна безопасност от униформени служители на "Пътна полиция" пред децата от детските градини, както и пред учениците през първия срок и втория учебен срок.
* С РУО бяха съгласувани и участия в родителски среши с включена тема по пътна безопасност за ангажиране и активизиране на училищните настоятелства за подобряване на детската пътна безопасност.
* В детските градини, беседи се провеждат целогодишно, като тематиката е поднасяна по подходящ илюстративен и демонстративен начин и чрез използване на място на изградените учебни площадки по безопасност на движението.
* Беседите по пътна безопасност с ученици в начален етап на образованието (I - IV клас) се провеждат в срок от 17.09.2018 г. до 17.05.19г.
* С ученици в прогимназиален (V - VII клас) и в гимназиален етап на образованието (първи етап - VII - X клас; и втори етап - XI - XII клас) беседите се планират и провеждат през първия и втория учебен срок в рамките на учебното време от 15.09.2018 г. до 13/27.06.2019 г.
* С учениците от втори прогимназиален етап от XII клас, на които предстои завършване (абитуриенти), беседите се провеждат до 10.05.2019 г.

**РАЗДЕЛ 4**

**ГОДИШНО ИЗПЪЛНЕНИЕ НА ПЛАН - ПРОГРАМАТА**

През 2018г. в региона са регистрирани 966 пътно-транспортни произшествия, при които са убити 22 и ранени 329 човека. В сравнение със същия период на миналата година тежките ПТП са с 20 повече, убитите – са с 15 повече и ранените са с 6 повече.

|  |  |  |  |  |  |
| --- | --- | --- | --- | --- | --- |
| ПОДЕЛЕНИЕ | ГОДИНА | ПТП с  мат. щети | ПТП с  пострадали | Убити | Ранени |
| ГРУПА“ОДПКПД” СПП  ОДМВР ХАСКОВО | 2018 г. | 253 | 135 | 11 | 169 |
| 2017 г. | 330 | 133 | 3 | 175 |
| Разлика /+,-/ | -77 | +2 | +8 | -6 |
| РУ ДИМИТРОВГРАД | 2018 г. | 96 | 34 | 4 | 34 |
| 2017 г. | 143 | 33 | 1 | 41 |
| Разлика /+,-/ | -47 | +1 | +3 | -7 |
| РУ ХАРМАНЛИ | 2017 г. | 128 | 48 | 2 | 65 |
| 2017 г. | 104 | 30 | 3 | 32 |
| Разлика /+,-/ | +24 | +18 | -1 | +33 |
| РУ СВИЛЕНГРАД | 2018 г. | 88 | 28 | 3 | 29 |
| 2017 г. | 81 | 28 | 0 | 39 |
| Разлика /+,-/ | +7 | 0 | +3 | -10 |
| РУ ТОПОЛОВГРАД | 2018 г. | 37 | 15 | 1 | 17 |
| 2017 г. | 29 | 11 | 0 | 13 |
| Разлика /+,-/ | +8 | +4 | +1 | +4 |
| РУ ИВАЙЛОВГРАД | 2018 г. | 16 | 1 | 0 | 1 |
| 2017 г. | 14 | 4 | 0 | 4 |
| Разлика /+,-/ | +2 | -3 | 0 | -3 |
| ГРУПА “КПДГПАМ”  ОДМВР ХАСКОВО | 2018 г. | 76 | 11 | 1 | 14 |
| 2017 г. | 57 | 13 | 0 | 19 |
| Разлика /+,-/ | +19 | -2 | +1 | -5 |
| ВСИЧКО: | 2018 г. | 694 | 272 | 22 | 329 |
| 2017 г. | 758 | 252 | 7 | 323 |
| Разлика /+,-/ | -64 | +20 | +15 | +6 |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Наименование на мярката** | **Механизъм за въздействие** | **Период на изпълнение** | **Финансов ресурс** | **Източник на финансиране** | **Очакван резултат** | **Индика-тор за изпълнение** | **Отговорна институция** | **Статус на изпълнение на мярката** | **Отчет за изпълнението на мярката** |
| **Приоритет: Регионална политика за решаване проблемите на безопасността на движението.** | | | | | | | | | |
| **Цел:** намаляване на жертвите на пътнотранспортните произшествия през 2018год. спрямо средните показатели за периода 2017 г. за Област – Хасково | | | | | | | | | |
| **Мярка:**  **1.**Обезопасяване на УКПТП. | Доклад след обезопасява-не на УКПТП до края на месец Май | 2018 год. | По разчети на ОПУ–Хасково | МРРБ | Намаляване на общия брой на ПТП | 100% | 1.ОПУ– Хасково  2.ОДМВР- Хасково  3.Общините в Област-Хасково | Изпълнена | Изпълнена |
| 2.Контрол на скоростните режими | Контрол чрез месечни „Отчет-анализи“. | 2018 год. |  | МВР | Намаляване на общия брой на ПТП | 100% | ОДМВР- Хасково | Изпълнена | Санкционирани 23374 срещу 7825 за 2017 г. |
| 3.Контрол на пешеходци нарушаващи ЗДвП. | Контрол чрез месечни „Отчет-анализи“. | 2018 год. |  | МВР | Намаляване на общия брой на ПТП | 100% | ОДМВР- Хасково | Изпълнена | Санкционирани 1125 срещу 288 за 2017 г. |
| 4.Контрол на водачи на МПС ползващи мобилен телефон при управление на МПС. | Контрол чрез месечни „Отчет-анализи“. | 2018 год. |  | МВР | Намаляване на общия брой на ПТП | 100% | ОДМВР- Хасково | Изпълнена | Санкционирани 219 срещу 86 за 2017 г. |
| 5.Конрол на водачи на МПС и пътници за относно ползване на предпазни колани, системи за деца и каски за двуколесните МПС | Контрол чрез месечни „Отчет-анализи“. | 2018 год. |  | МВР | Намаляване на общия брой на ПТП | 70% | ОДМВР- Хасково | Изпълнена | Санкционирани 1816 срещу 2590 за 2017 г. |
| 6.Контрол на водачите за управление на МПС след употреба на алкохол и/или наркотични и упойващи вещества | Контрол чрез месечни „Отчет-анализи“. | 2018 год. |  | МВР | Намаляване на общия брой на ПТП | 70% | ОДМВР- Хасково | Изпълнена | Санкционирани 605 срещу 424 за 2017 г. |
| 7.Спазване Наредба № 2/2001г. и Наредба № 18/ 2001 г. | Извършване на съвместни проверки с представители на комисията за БД в Областна управа, ОДМВР и Общини в областта | 2018 год. |  | общини при област Хасково | Намаляване бр. на ПТП и привеждане на пътната маркировка и знаково стопанства съгласно изискванията на Наредба № 2/2001г. и Наредба № 18/ 2001 г. | 30% | общини при област Хасково | не е изпълнена | не е изпълнена |

**ОО „Автомобилна администрация“** постави отново като основен проблем числеността на състава на Отдела, което затруднява контролната дейност, но в тази насока са предприети действия като са обявени конкурси на назначаване на служители. На територията на област Хасково има 48 броя фирми, осъществяващи обществен превоз на пътници, като инспекторите от ОО „Автомобилна администрация", съвместно с органите на МВР извършват съвместни проверки за спазването на изискванията за извършване на превоз на пътници, техническото състояние на автобусите, наличие на нормативно изискуемите документи за осъществяване на дейността. Контролира се и състоянието на материалната база и изпълнението на учебната документация в учебните центрове за кандидати за водачи на моторни превозни средства.

**Областно пътно управление Хасково** изпълнява законовите изисквания за подобряване на безопасността на движението по републиканските пътища на територията на ОПУ – Хасково: извършват се ремонтни дейности по републиканските пътища; косене и изрязване на храсти за подобряване на безопасността на движение в участъците, където видимостта е ограничена; изпълняват се дейности по подновяване на пътната маркировка в град Хасково, по пътя Хасково – Димитровград, Хасково – Кърджали, а за периода м.юли – м. септември е положена пътна маркировка на път I-8. Изпълняват се задълженията, регламентирани в Наредба № 18/ 2001 г.за сигнализация на пътищата с пътни знаци.

Проблемите по отношение на пътната безопасност на **ЦСМП Хасково** произтичат от лошото състоянието на пътната мрежа в Областта, предвид характера и задълженията на институцията – бързо пристигане на медицинските служители от Спешна помощ до населените мест, като се изключат общините Минерални бани и Стамболово, където положителните резултати са видими.

**ОС на БЧК Хасково** отбелязва, че въпреки полагане на усилия от много институции за превенция на ПТП, жертвите се увеличават. Предложението е във филмите, които са с цел информиране за тежките последици от пътните произшествия, да се съдържат кадри на тежки ПТП за по-силно въздействие и заостряне на вниманието на настоящите и бъдещи водачи. ОС на БЧК организира инициативи с ученици в училищата, касаещи превенция на пътнотранспортни произшествия – беседи, изготвен филм по темата „Къде ще си утре“.

**Регионално управление на образованието Хасково** - провеждат се информационни дни, уроци по безопасно преминаване на маршрутите на учениците от I до IV клас, тематични родителски срещи, трейнинги, нагледни демонстрации на учебни площадки и полигони по БДП и др., от настоящата учебна година /2018 г./ часове с теми по безопасност на движение по пътищата са включени и в гимназиалните класове, както и всички регламентирани дейности в учебния процес, съгласно програмите за обучение на МОН.

**СБА Хасково** представи информация за възможностите на СБА в борбата с пътнотранспортните произшествия – наличие на автомобили за отстраняване на автомобили, претърпели ПТП, с цел недопускане на ограничаване на движението по магистралата в частта на област Хасково, които обслужват и 3 гранично пропускателни пункта – „Лесово“, „Капитан Андреево“ и „Капитан П. Войвода“. СБА разполага с четири пункта за технически прегледи, където се извършват консултации с водачите във връзка с безопасността на движение. В тази посока се работи и съвместно със сектор „Пътна полиция“ чрез инициативи – „Най-добър млад водач“, „Ден на отворените врати“, „РАЛИ – Хасково“.

**Община Хасково** - извършени са ремонтни работи по общински пътища, изградени нови 15 броя изкуствени неравности за ограничение на скоростта, видео наблюдение предстои да бъде поставено. Общината е изготвила и съгласувала с Областна дирекция на МВР Хасково идейни проекти за Югоизточен и Югозападен обход на град Хасково с цел облекчаване на трафика. Обновена е пътната маркировка.

Във връзка със зачестили ПТП на опасно кръгово кръстовище на бул. „Освобождение“, имайки предвид, че същото не е въведено в експлоатация, в Общината се обсъждат възможности за привеждането му в съответствие с нормативната уредба.

**Община Димитровград** е решила проблема с транзитно преминавашите МПС чрез изграждане на обходни пътища, освежена е маркировката на пътните платна, на пешеходните пътеки; извършени са проверки за наличие на пътни знаци; въведени са ограничения за движението на моторни превозни средства в жилищните квартали, отстраняване на растителност с цел по-добра видимост. Видео наблюдението обхваща по-голямата част от града.

За **Община Харманли** е приоритет превенцията и по тази причина усилията са насочени към отстраняване на всички видове опасности. Общината е създала добра координация с общинска фирма за поддръжка и се премахват растителност по пътищата, рушащи се сгради, създаващи предпоставки за произшествия при пешеходци и водачи. Обновяването на пътната маркировка е завършено. В изправност се поддържат сигналните системи и видео наблюдението, като за последното Общината желае да обхване повече части на града с цел по-добър контрол.

**Община Свиленград** е закупила репатриращ автомобил и отговорните служители следят за организацията и безопасността на движението на водачите на превозни средства и пешеходците. Изградени са три броя кръгови кръстовища на места с висока концентрация на ПТП, урегулирани с необходимата хоризонтална и вертикална маркировка с цел повишаване безопасността на водачите.

**Община Любимец** е сключила договор за покупка и монтаж на видео наблюдение. Положена е пътна маркировка и са предприетите действия от страна на Общината за отстраняване на излезлите от употреба автомобили от тротоари, за да не затрудняват придвижването и създават предпоставки за произшествия. Всички мерки за осигуряване на безопасно движение, подробно описани в доклада са изпълнени.

В **Община Ивайловград** са предприетите дейности за осигуряване на безопасност на движението: огледи на междуселищните пътища от пътната мрежа на територията на Общината, отстраняване на растителност, която пречи на видимостта около опасни завои; възлага се извършването на ремонтните дейности при установени повреди на предпазните парапети; контролира се състоянието на улици до училища и детски градини - наличие на пътни знаци и маркировката да бъде в добро състояние.

**Община Симеоновград** извършва периодични дейности за осигуряване на безопасни пътища. Пешеходни пътеки са освежени, като маркировката е съобразена с указанията и изискванията на нормативната база. Налични са съответните знаци, а банкетните ивици на територията на общината са окосени. Отстраняват се наносите от пясък и чакъл от дъждовете, които създават предпоставки за ПТП.

**Община Минерални бани** - изградени са нови тротоари, изпъкнали изкуствени напречни неравности, еластични огради, нови пътни знаци, както и изградени уширения на автобусните спирки. Маркировката е подновена, извършено е почистване на канавки, подкастряне на израстнали клони, затрудняващи видимостта. Поставен бе въпросът към ОПУ за необходимостта от възстановяване на отстранени изкуствени неравности, като наложинелно за осигуряване на безопасността на движението по пътищата в община Минерални бани, предвид засиления трафик през курорта от преминаващи румънски туристи на път за ГКПП „Маказа“. Същите следва да бъдат възстановени след изготвяне на проект.

**Община Стамболово**, освен задължителните мерки по осигуряване на безопасност на движение на територията на Общината, е стартирала процедура за обществена поръчка за доставка и монтаж на нови спирки и изграждане на нови тротоари. Предвид факта, че всички пътища на територията на Общината са обновени, се създават условия за шофиране с висока скорост. В тази връзка са предприети мерки за ограничаване на скоростта, обозначени са пешеходни пътеки.

**Община Маджарово** поддържа в безопасен вид общинската пътна мрежа, чрез осигуряване на сигнализация и отстраняване на образували се препятствия и опасности на пътя, мероприятия по почистване на пътните водостоци и канавки, предвид полупланинското й местоположение. Извършва се периодичен преглед маркировката. Изключително лошото състояние на общинската пътна мрежа територията на община Маджарово, а част от нея – трудно проходима, но към настоящият момент от Агенция „Пътна инфраструктура“, имаща правомощията да реши проблема не са предприети мерки.

**РАЗДЕЛ 5**

**МЕТОДИКА ЗА КОНТРОЛ, МОНИТОРИНГ И ОЦЕНКА НА ИЗПЪЛНЕНИЕТО НА ПЛАН-ПРОГРАМАТА**

Методиката за контрол, мониторинг и оценка е вече утвърдена чрез досегашната работа на ОКБДвП на област Хасково:

- анализиране на обстановката през отчетния период, свързана с пътната безопасност;

- предприети/предложени мерки;

- проследяване на резултатите.

Предвид заложеното в чл. 5в, ал. 3 от ПМС № 178/ 24.08.2018 год. задължение на общините да предоставят шестмесечни и годишни отчети за планирани и изпълнени дейности, се създава допълнителен, по-обхватен метод за мониторинг и оценка на заложените в Националната стратегия мерки за подобряване на пътната безопасност.

.

**РАЗДЕЛ 6**

**ОЦЕНКА НА ПОСТИГНАТИТЕ ЕФЕКТИ И РЕЗУЛТАТИ**

**І**. **Цел на стратегията 2011 - 2020 - намаляване на жертвите на пътнотранспортните произшествия.**

Произшествия спрямо средните показатели за периода 2000 - 2009 г.

* Намаляване броя на убитите от ПТП с 40%;
* Намаляване броя на тежко ранените от ПТП с 20%;
* Намаляване броя на децата - жертви на ПТП с 60%.

|  |  |  |  |
| --- | --- | --- | --- |
|  | 2001-2010 | 2011-2018 | разлика |
| загинали | 196 | 165 | -16,00% |
| тежко ранени | 2817 | 2647 | -7,00% |
| пострадали деца | 324 | 286 | -12,00% |

**ІІ. Принос към поставените регионални цели и приоритети.**

През територията на Областта се пресичат международни и вътрешни транспортни връзки, включващи и трасета на транспортните еврокоридори № 5 и 8. Това обуславя и създава предпоставка за интензивен целогодишен трафик на преминаващи МПС. Служителите от пътна полиция при ОД на МВР - Хасково, извършват контрол по БД на територията на 11 общини – 9 града и 250 села. Републиканската пътна мрежа се разпределя както следва: I клас – 162.5 км; II клас -102.6 км; III клас - 793 км; автомагистрала "Марица" - 101 км. На територията на Област Хасково се намират два големи ГКПП – „Капитан Андреево” и „Капитан Петко Войвода” .

**На АМ „Марица“** е разположен ГКПП „Капитан Андреево”, подхода към който се осъществява чрез АМ”Марица”, завършваща с изграден пътен възел разделен на две платна за изход на потока. Едното направление на пътния възел се използва за изход от Р.България леки автомобили, микробуси и автобуси, а другия за изход от Р.България на товарни автомобили.

**ІІІ. Срещнати трудности.**

Съгласно изградената организация на движение в три километровия участък на АМ „Марица”, след пътен знак Д6 „Край на автомагистралата”, преди ГКПП „Капитан Андреево”, тежкотоварния трафик се престроява в лявата пътна лента на платното за движение, което не би създавало проблеми за движението, ако поради една или друга причина не се забавя преминаването на товарните автомобили през границата, което забавяне пък от своя страна обуславя образуването на колона от товарни автомобили, понякога достигаща дължина 10-15 км., които изчакват да преминат през контролния пункт в посока Република Турция. При такъв размер на образувалата се колона една голяма част от нея се намира на участък от АМ „Марица” (км. 108+000 – 114+000), като в такава ситуация товарните автомобили престояват в скоростните ленти за движение на магистралата, което е предпоставка и са се случвали тежки ПТП с убити и ранени водачи с леки автомобили. Тъй като изчакването продължава повече от едно денонощие, водачите на товарните автомобили слизат от тях и се движат по платното за движение, вкл. и се хранят на платното за движение, като отварят страничните ракли и сядат до тях. В участъка няма обособени места за тоалетни нужди и за изхвърляне на отпадъци, поради което се изхвърля голямо количество отпадъци на и около платната за движение. През летните месеци, когато е сезонът на отпуските се увеличава трафика по АМ „Марица” от транзитно преминаващите през територията на страната чужди граждани, пътуващи към Република Турция. Рязко увеличеният транспортен поток и периодичното образуване на колони от тежкотоварни автомобили създава реална опасност от възникване на пътнотранспортни произшествия с необратими последици. Това налага ежедневно отделяне на наряд на сектор „Пътна полиция” при ОДМВР – Хасково, който да регулира нареждането на товарния поток от ПС в дясната аварийна лента. Последното осуетява възможността за контролна дейност по ЗДвП, противодействие на контрабандата и трафика на хора и др.престъпления свързани със спецификата на граничния район.

През2018 г. бяха извършени единадесет проверки в Област Хасково за привеждане на маркировката и знаковото стопанство по Републиканската и Общинска пътна мрежа. На кмета на Община Хасково бяха съставени два броя АУАН /за непривеждане на пътната маркировка в общината съгласно изискванията с Наредба № 2/2001г. за сигнализиране на пътищата с пътна маркировка и непремахването на изкуствените неравности по пътните платна, които не отговарят на изискванията/.

Кметовете на Общини и Директора на ОПУ – Хасково, докладваха за предприетите мерки в тази насока. От допълнителните проверки на комисията за БД и представители на ОДМВР – Хасково се установи, че привеждането на знаковото стопанство и пътната маркировка в съответствие с наредбите се бави, като основна причина за това е липсата на средства.

През 2019г. наред с отстраняването на причини и условия за настъпване на ПТП, засилен контрол по главните пътища от страна на ОДМВР- Хасково, ще бъде и привеждането на пътната маркировка и знаци в съответствие с Наредба № 2/2001г. за сигнализиране на пътищата с пътна маркировка и Наредба № 18/ 2001 г. за сигнализиране на пътищата с пътни знаци.